แม่อายุ55ปีมีโรัคประจำตัว เบาหวาน กินยามาตลอดค่ะ ตั้งแต่เดือนพฤษภาคม 2562 ถึงตอนนี้น้ำหนักลง 10 โลกว่า เริ่มกินข้าวน้อย พอเดือนกรกฎาคม 2562 ไปตรวจเลือด แจ้งว่ามีภาวะโรคซึดเลือดจาง ก็ได้ไปเติมเลือด 1 ถุง หลังจากนั้นเดือนสิงหาคม นัดส่องกล้องในกระเพาะ และลำไส้ มีแบทรีเรียในกระเพาะ ทำให้กินข้าวน้อย ให้ยา METRONIDAZOLE และยาCLARITHROMYCIN มากิน 15 วัน และยาลดกรด จากนั้นก็มีอาการเจ็บลิ้น ขมคอทั้งวันทั้งคืนน่าจะเป็นเพราะผลข้างเคียงของยาณ ตอนนี้ก็ยังทางข้าวไม่ค่อยได้เพาะลิ้น คอไม่มีรสชาต ท้องอยากอาหารแต่คอไม่ยอมกลืนอาหาร ใจหวิว อยากทราบว่าอาการแบบนี้แก้ปัญหาอย่างไรดีค่ะ มียาตัวไหนช่วยได้บ้างค่ะ แม่จะแพ้จะแอมพิซิลินค่ะขอบค่ะ
สวัสดีค่ะ จากที่เล่ามา คิดว่า น่าจะมีความผิดปกติที่พบตอนส่องกล้องนะคะ เช่น กระเพาะอาหารอักเสบ หรือเป็นแผลในกระเพาะอาหาร รวมถึงน่าจะมีการติดเชื้อเอช ไพโลไร (H.pylori) ซึ่งการรักษาจะใช้ยาฆ่าเชื้อตามที่เล่ามา และติดตามอาการค่ะการที่มีอาการใจหวิว ในคนไข้เบาหวานที่รับประทานยาเบาหวานอยู่ แนะนำให้เจาะตรวจระดับน้ำตาลปลายนิ้วในขณะที่มีอาการนะคะหากน้ำตาลปลายนิ้วต่ำกว่า 70 mg% ในขณะที่มีอาการใจหวิว ถือว่ามีภาวะน้ำตาลในเลือดต่ำนะคะ ซึ่งแนะนำแจ้งแพทย์ที่ดูแลเพื่อปรับยารักษาโรคเบาหวานให้เหมาะสมนะคะช่วงนี้ แนะนำว่า ขณะที่รับประทานอาหารได้น้อย ญาติสามารถเสริมนมทางการแพทย์สำหรับผู้ป่วยเบาหวาน และให้รับประทานยาบำรุงแบบวิตามินรวม ซึ่งอาจกระตุ้นความอยากอาหารได้บ้างนะคะ หากอาการต่าง ๆ แย่ลง แนะนำไปพบแพทย์ก่อนนัดนะคะ